Poštovani,

Gradnja Koridora 10 kroz Srbiju traje više od dve decenije uz stalno pomeranje rokova. Poslednji dat rok je kraj ove godine. Uprkos rušenju potpornog zida u Grdeličkoj klisuri, tvrdi se da će kompletna deonica Koridora 10 biti završena u zadatom roku. Kako su novinari Insajdera utvrdili u emisiji "Zaobilaženje rupa", radovi na pojedinim deonicama otvarani su više puta, država se zaduživala pre kontrole projekata, pa su loši projekti služili kao izgovor za uvećavanje cena i probijanje rokova. Imajući u vidu poslednji primer urušavanja potpornog zida u Grdeličkoj klisuri i činjenjicu da je projekat u tom slučaju menjan čak 11 puta, molimo vas da nam odgovorite na sledeća pitanja:

1. Koliko su nas koštali loši projekti na Koridoru 10?

2. Na koliko je od postojećih deonica došlo do kašnjenja i povećanja ugovorene cene zbog loših projekata?

Molimo vas da nam odgovorite na pitanja u najkraćem roku. Ukoliko niste u mogućnosti da nam odgovorite, molimo vas da nam to obrazložite pisanim putem.

Unapred hvala,

Bojana Anđelić,

novinar produkcije Insajder

e-mail:bojana.andjelic@insajder.net